open-index/open-wikipedia-markdown huggingface dataset:
Leon Osman

**Leon Osman** (s. 17. toukokuuta 1981 Wigan, Englanti) on englantilainen jalkapalloilija, pelipaikaltaan keskikenttäpelaaja. Hän edusti Englannin Valioliigassa pelaavaa Evertonia vuosina 2000–2016. Tämän jälkeen hän on ollut ilman seuraa. Osmanin isä on kyproksenturkkilainen; Osman olisi ollut oikeutettu edustamaan maajoukkuetasolla Englantia, Kyprosta tai Turkkia, mutta hän valitsi Englannin.

## Seurajoukkueura
Osman on Evertonin oma kasvatti. Hän oli vuonna 1998 voittamassa nuorten FA Cupia joukkueessa, johon kuuluivat muun muassa Richard Dunne, Francis Jeffers ja Tony Hibbert. Cupin voiton jälkeen Osman loukkaantui pahasti ja oli pitkään poissa pelikentiltä.

Lokakuussa 2002 Osman lainattiin Carlisle Unitediin. Menestyksekkään laina-ajan jälkeen Osman palasi Evertoniin, jossa teki hattutempun reserviottelussa Manchester Unitedia vastaan. Vuonna 2004 Osman oli lainalla Derby Countyssa, mutta sen jälkeen hän vakiinnutti paikkansa Evertonissa hyökkäävänä keskikenttäpelaajana. Hän pelasi Evertonissa kevääseen 2016 mennessä kaikkiaan 352 valioliigaottelua, joissa teki 44 maalia. UEFA-cupissa hän pelasi kymmenen ottelua, Eurooppa-liigassa 12. Hän pelasi tappiollisessa FA Cupin finaalissa Chelseaa vastaan 2009.

## Maajoukkueura
Osman debytoi Englannin maajoukkueessa 14. marraskuuta 2012 Ruotsia vastaan. Jälkimmäisen uransa kahdesta maaottelusta hän pelasi  San Marinoa vastaan maaliskuussa 2013.

## Lähteet
* 
*
Carlo Farina

**Carlo Farina** (noin 1600–1604 – aikaisintaan 1639/1640) oli italialainen varhainen barokinajan säveltäjä ja viulisti. Hän vaikutti 1600-luvun ensimmäisellä puoliskolla, vaikka syntymä- ja kuolinajoista on tarjolla eriävää tietoa. 

Farina syntyi Mantovassa ja työskenteli paitsi Italiassa, myös muiden muassa Dresdenin ja Kölnin hoveissa. Häneltä on säilynyt lukuisia sonaatteja.

Farina kuoli Wienissä noin vuonna 1640.

## Aiheesta muualla
*
Alfonso Fontanelli

**Alfonso Fontanelli** (15. helmikuuta 1557 – 11. helmikuuta 1622 Rooma) oli italialainen säveltäjä.

## Elämäkerta

Fontanelli syntyi nykyisen Emilia-Romagnan alueella kreivi Emilio Fontanellin pojaksi. Hänellä oli läheiset suhteet Este-hallitsijasukuun, ja hän oli aikanaan tärkeä valtiomies ja diplomaatti. Hän avioitui ensimmäistä kertaa 1580, astui Este-suvun palvelukseen 1584 ja lähti vuonna 1586 Roomaan, jossa hän mahdollisesti tapasi Luca Marenzion.

Suurin osa Fontanellin säilyneistä sävellyksistä lienee peräisin 1590-luvulta ja vuotta 1600 välittömästi seuranneelta ajalta. Hänen ensimmäinen vaimonsa kuoli vuonna 1591, ja hän solmi uuden avioliiton Maria Biancolin kanssa. Avioliitto oli kuitenkin katastrofaalinen, ja vuonna 1601 Fontanelli murhasi vaimonsa uuden rakastajan.

Fontanelli vietti viimeiset vuotensa paossa Este-suvun hallitsemilta mailta ja asettui vuoteen 1615 mennessä Roomaan. Hänen sävellyksiään viimeisiltä vuosilta ei ole säilynyt; hänet vihittiin papiksi 1621, ja hän kuoli hyönteisenpuremaan helmikuussa 1622.

Fontanellin säilyneet sävellykset ovat madrigaaleja, ja hän oli Carlo Gesualdon ja Luzzasco Luzzaschin ohella aikansa huomattavimpia alan taitajia. Kaksi Fontanellin madrigaalikokoelmaa viidelle äänelle on painettu Ferrarassa 1595 sekä Venetsiassa 1604. Hänen tuotantoonsa kuuluu mahdollisesti lisäksi kuusitoista muuta madrigaalia, vaikkakaan kaikkien säveltäjästä ei ole saatu täyttä varmuutta.

## Katso myös
* Carlo Gesualdo
* Bartolomeo Tromboncino

## Lähteet

## Aiheesta muualla
* 
* HOASM: Alfonso Fontanelli
Marita Skogum

**Marita Skogum** (s. 3. tammikuuta 1961) on entinen ruotsalainen suunnistaja.

Marita Skogum on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Skogum voitti 1989 ja 1993, ja lisäksi hänellä on neljä viestimestaruutta.

Suunnistuksen maailmancupin kokonaiskilpailun Skogum voitti 1992.

## Saavutukset
### MM-kisoissa

* Zalaegerszeg 1983
** Kultaa viestissä
** Hopeaa henkilökohtaisella matkalla
* Gérardmer 1987
** Hopeaa viestissä
** Kymmenes henkilökohtaisella matkalla
* Skövde 1989
** Kultaa henkilökohtaisella matkalla
** Kultaa viestissä
* Mariánské Lázně 1991
** Kultaa viestissä
** Pronssia lyhyellä matkalla
** Viides normaalimatkalla
* West Point 1993
** Kultaa normaalimatkalla
** Kultaa viestissä
** Hopeaa lyhyellä matkalla

### PM-kisoissa

* Bornholm 1982
** Kultaa viestissä
* Tromssa 1984
** Hopeaa viestissä
* Halmstad 1988
** Pronssia viestissä
* Rena 1992
** Kultaa lyhyellä matkalla
** Kultaa normaalimatkalla
** Kultaa viestissä

### Muita saavutuksia

* Maailmancupin kokonaiskilpailun voitto 1992

## Lähteet
Panttilainaamo

**Panttilainaamo** (myös **kanikonttori**) on paikka, jonne voi tuoda erilaisia esineitä talteen ja tällöin niitä vastaan myönnetään rahallinen, esineen todelliseen arvoon perustuva laina. Esineet jäävät tällöin pantteina lainan vakuudeksi. Ne voi hakea takaisin maksamalla panttilainaamolle sama summa, jonka se antoi alun perin esineestä lisättynä korolla ja lainanhoitomaksuilla. Erilaiset korut ja kodinelektroniikka muodostavat suurimman ryhmän pantattavista esineistä.

## Panttilainaamot Suomessa
Suomessa on toiminut kaksi pörssinoteerattua panttilainausyhtiötä: Helsingin Pantti ja aiemmin myös Helsingin Panttilainakonttori.****

## Lähteet

## Aiheesta muualla

*
* Pantissa, Suomen Kuvalehti, 19.01.1929, nro 3, s. 14, Kansalliskirjaston digitaaliset aineistot
* Vähäväkisten pankkiirit, Suomen Kuvalehti, 24.08.1935, nro 34, s. 22, Kansalliskirjaston digitaaliset aineistot
Asitit

**Asitit** (Philepittidae) on varpuslintuihin kuuluva heimo, joka on kotoperäinen Madagaskarin saarella. Heimon nimesi Richard Bowdler Sharpe vuonna 1870. Aiemmin asitit luettiin pittoihin. Nykyään ne usein luokitellaan harlekiineihin.

Asitteja on kaksi sukua, joista kummassakin on kaksi lajia. Ne ovat pieniä varpuslintuja ja elävät metsissä. Sukupuolet eroavat höyhenpuvuiltaan vain hieman. Koiraalla on silmän ympärillä kirkasvärinen heltta, joka hehkuu soidinaikana värikkäänä. Väri on muodostunut kollageenikuiduista, mikä on ainutlaatuista eläinkunnassa. Pyrstö on hyvin lyhyt. Uloin käsisulka on pitkä ja lepattaa lennossa.

Asittien ravintona ovat hedelmät, ja ne ovatkin Madagaskarin tärkein hedelmänsiemeniä levittävä lintuheimo. Lisäksi asitit syövät hyönteisiä ja muita pieniä selkärangattomia. *[[Neodrepanis]]*-suvun lajit käyttävät ravinnokseen myös mettä, jota ne lipovat pitkällä kielellään.

Lisääntymisbiologiaa tunnetaan ainoastaan samettiasitin osalta.

Asittien elinolot ovat vaarantuneet ylimitoitettujen metsänhakkuiden takia.

## Suvut ja lajit
*Asitit (*Philepitta*)
** Kelta-asitti (*Philepitta schlegeli*)
** Samettiasitti (*Philepitta castanea*)

*Mesitit (*Neodrepanis*)
** Helttamesitti (*Neodrepanis coruscans*)
** Latvusmesitti (*Neodrepanis hypoxantha*)

## Aiheesta muualla
*ITIS: Philepittidae
Ohjaskelkkailu talviolympialaisissa 1984

**[[talviolympialaiset 1984|XIV talviolympialaisissa]]** Sarajevossa vuonna 1984 järjestettiin **[[ohjaskelkkailu]]ssa** kolme kilpailutapahtumaa: miesten ja naisten yksinkelkkailu sekä miesten parikelkkailu.

## Miehet
### Yksinkelkkailu







### Parikelkkailu








## Naiset
### Yksinkelkkailu







## Lähteet

*
Puolan vaakuna

**Puolan vaakuna** on Puolan tunnus lipun ja kansallislaulun ohella. Siinä on punaisella kilvellä valkoinen kotka, jolla on päässään kultainen kruunu. Myös kotkan nokka ja kynnet ovat kultaiset. Puolan vaakuna nykyisessä muodossaan otettiin käyttöön 1997.

Vaakunan nykyisen version on suunnitellut Zygmunt Kaminski.

## Lähteet
Mislav Saric

**Mislav "Mimi" Saric** (s. 3. syyskuuta 1983 Požega, Kroatia) on australialainen jalkapalloilija. 177 senttimetriä pitkän Saricin pelipaikka on keskikentällä hyökkävässä roolissa. Hän edustaa Adelaide Raidersia.

Saric syntyi Kroatiassa, mutta kasvoi Australian Adelaidessa. Nuoruusvuosinaan hän pelasi  Campbelltown Cityn junioreissa sekä Etelä-Australian ja Australian urheiluinstituuttien joukkueissa. Saricin ensimmäinen seura miesten sarjoissa oli Adelaide City, jossa hän pelasi vuosina 2001–2003. Sen jälkeen hän on edustanut myös Adelaide Unitedia (2003–2004), kroatialaista HNK Cibaliaa (2004–2005), nykyistä seuraansa Adelaide Raidersia (2006, 2008–), Perth Glorya (2006–2007) ja uudelleen junioriseuraansa Campbelltown Cityä (2007).

11. elokuuta 2007 porilaisseura PoPa tiedotti hankkineensa Saricin. Hän teki maalin heti ensimmäisessä seurassa pelaamassaan ottelussa; 2-2 päättyneessä KaaPo-ottelussa 17. elokuuta. Maaliputki jatkui myös seuraavassa ottelussa, kun Saric iski kahdesti VG-62:ta vastaan pelatussa ottelussa 26. elokuuta. Saricin ura Porissa jäi kuitenkin vain yhden loppukauden mittaiseksi ja hän palasi pelaamaan kotimaahansa.

## Lähteet
Karjasillan koulu

**Karjasillan koulu** oli Oulun Höyhtyän kaupunginosassa toiminut perusasteen oppilaitos. Samassa rakennuksessa toimi myös Karjasillan lukio. Yläasteella oli tarjolla liikuntapainotteinen linja ja lukio puolestaan tunnettiin tietokonepainotteisuudestaan. Koulu yhdistettiin Kastellin kouluun ja siirrettiin uuteen Kastellin monitoimitaloon elokuussa 2014. Vanha koulurakennus purettiin 2020.

## Historia
Sotien jälkeen Oulun kaupunkiin perustettiin lukuisia yksityisiä oppikouluja. Karjasilta sai keskikoulun perustamisluvan keväällä 1955 ja koulun toiminta alkoi heti seuraavana syksynä. Lukioluokat koululle myönnettiin 1961, jolloin nimikin muuttui *Karjasillan keskikoulusta* *Karjasillan yhteiskouluksi*. Toiminta yksityisenä oppikouluna päättyi kesään 1974, jolloin Oulussa siirryttiin peruskoulujärjestelmään. Karjasillan yhteiskoulu siirtyi Oulun kaupungin omistukseen ja se jaettiin hallinnollisesti Karjasillan yläasteeksi ja lukioksi. Karjasillan keskikoulun ja yhteiskoulun rehtorina toimi koko yksityisomistuksen ajan 1955&ndash;1974 Laila Lakkala.

Koulun toiminta aloitettiin Aleksanterintorin kansakoulussa. Kaupungilta saatiin omaa koulutaloa varten tontti Lintulammentien varrelta Höyhtyän kaupunginosasta läheltä Karjasiltaa. Koulurakennuksen suunnitteli arkkitehti Osmo Sipari ja se valmistui vuonna 1958.

## Tunnettuja oppilaita

* Miika Juntunen, jalkapalloilija
* Noora Laukkanen, uimari
* Sakari Palsola, jääkiekkoilija
* Kari Tykkyläinen, kuvanveistäjä

## Lähteet

## Aiheesta muualla
* Yläasteen kotisivu syksyllä 2012. Internet Archive.
MegaStaraoke

**MegaStaraoke** on Staraoke-karaokepelisarjan videopeli. Pelissä on tarkoitus ohjata pelihahmoa laulamalla laulun sanoja oikein. 

## Kappaleet
# Nylon Beat: Comeback
# J. Karjalainen: Doris
# Katariina Hänninen: Ei kenenkään
# Neljä ruusua: Elän vain kerran
# Lordi: Hard Rock Hallelujah
# Paula Koivuniemi: Kuka pelkää Paulaa?
# Disco: Levottomat tuulet
# Neljä ruusua: Luen
# Katri Ylander: Onko vielä aikaa?
# Katariina Hänninen: Pala taivasta
# Yö: Pettävällä jäällä
# PMMP: Pikkuveli
# Yö: Rakkaus on lumivalkoinen
# Tiktak: Rannaton
# Jonna Tervomaa: Se ei kuulu mulle
# Neljä Ruusua: Sun täytyy mennä
# Ilkka Jääskeläinen: Unohda en
# Nylon Beat: Varaosasydän
# Jonna Tervomaa: Yhtä en saa
# Egotrippi: Älä koskaan ikinä 

## Laitteistovaatimukset
* **PC:** Pentium2 333Mhz, Windows 2000/XP, 64MB RAM, 50MB kiintolevytilaa.
* **MAC:** OS X 10.3.9 tai uudempi, 800 MHz G4 -prosessori tai parempi, 256 MB muistia. **Huom!** Macilla mikrofoni saattaa vaatia erillisen esivahvistimen tai USB-äänikortin.

## Aiheesta muualla
* Staraoken kotisivut
Ohjaskelkkailu talviolympialaisissa 1994

**[[talviolympialaiset 1994|XVII talviolympialaisissa]]** Lillehammerissa vuonna 1994 järjestettiin **[[ohjaskelkkailu]]ssa** kolme kilpailutapahtumaa: miesten ja naisten yksinkelkkailu sekä parikelkkailu. Viimeksi mainittu oli ensimmäistä kertaa teoriassa avoin sekä miehille että naisille, mutta kaikki osallistujat olivat edelleenkin miehiä.

## Miesten yksinkelkkailu







## Parikelkkailu








## Naisten yksinkelkkailu







## Lähteet

*
Antti Tuomikoski

**Anders (Antti) Tuomikoski** (19. heinäkuuta 1842 Pyhäjoki – 1. toukokuuta 1932 Liminka) oli suomalainen valtiopäivämies ja Suomalaisen puolueen kansanedustaja.

Tuomikosken vanhemmat olivat maanviljelijä Erkki Viirret-Tuomikoski ja Anna Greeta Fors ja puoliso vuodesta 1866 Vilhelmiina Tuorila (k. 1916). Tuomikoski ei käynyt varsinaista koulua. Valtiopäivämies ja lukkari Pietari Päivärinnan tukemana hän sen sijaan opiskeli laulua ja pääsi sitten ensin lukkarin apulaiseksi 1862–1868 sekä myöhemmin vuonna 1875 lukkarin virkaan Liminkaan. Lukkarin työtään Tuomikoski arvosti suuresti ja hoiti tehtävänsä niin hyvin, että hänelle myönnettiin Director cantus -arvonimi. Kiinnostuksen yhteiskunnallisiin asioihin Tuomikoski sai varmaan ainakin osittain Päivärinnalta. Tuomikoski toimi kunnankirjurina 1865–1905 ja muissa kunnallisissa tehtävissä ennen valtiopäivämiesuraansa. Hän oli myös säästöpankin hoitaja vuosina 1882–1897 ja 1900–1919 sekä Oulun läänin talousseuran puheenjohtaja 1908–1916. Tuomikoskelle myönnettiin kunnallisneuvoksen arvo 1909.

Tuomikoski toimi talonpoikaissäädyssä valtiopäivämiehenä seitsemän kertaa. Ensimmäisen kerran hänet valittiin valtiopäiville 1885 Oulun tuomiokunnan edustajana. Samaa tuomiokuntaa hän edusti 1888, 1894, 1897, 1899 ja 1900. Valtiopäivillä 1904–1905 hänet valittiin Kemin tuomiokunnan edustajaksi. Tuomikoski edusti myös Suomalaista Puoluetta vuosien  1908&ndash;1909 yksikamarisessa eduskunnassa. Kirkolliskokousten jäsen Tuomikoski oli 1886–1908 ja kuului muun muassa kirkkolakia ja uskonnonvapautta sekä tilattomien asemaa pohtineisiin valtionkomiteoihin.

## Lähteet
Kaarlo Aarni

**Kaarlo Iivari Aarni** (22. elokuuta 1888 Tampere – 25. elokuuta 1954) oli suomalainen näyttelijä, teatteriohjaaja ja teatterinjohtaja.

Kaarlo Aarnin vanhemmat olivat koneenhoitaja Kaarle Aarni ja Ida Henrika Lindroos ja puoliso vuodesta 1918 näyttelijä Elsa Aarni, o.s. Vanamo. Aarni oli Tampereen työväen teatterin näyttelijä 1907–1910, kiertuenäyttelijä 1910–1916, Uuden teatterin näyttelijä 1916–1917, Tampereen teatterin näyttelijä ja apulaisohjaaja 1918–1925, Kansan näyttämön näyttelijä ja johtajan apulainen 1925–1927, omalla kiertueella 1926–1927, Kotkan näyttämön näyttelijä ja johtaja 1929–1940, Tampereen teatterin johtaja vuodesta 1940, Rauman kaupunginteatterin 1948–1949 ja Mikkelin teatteri 1949–1950. Tampereella hänen merkittävimpiä ohjaustöitään oli Ibsenin *Villisorsa*. Jo 1921 Aarni ohjasi Tampereen teatterissa Shakespearen näytelmän *[[Kuten haluatte]]*. 

Aarni palkittiin Pro Finlandia -mitalilla 1948.

## Lähteet

## Aiheesta muualla
*Elämäkertatietoja
Nicolas Gigault

**Nicolas Gigault** (1627 – 20. elokuuta 1707) oli ranskalainen urkuri ja barokkisäveltäjä. 

Gigault syntyi Clayesissä. Hän opiskeli mahdollisesti Jean Titelouzen johdolla ja saattoi itse myöhemmin opettaa Jean-Baptiste Lullyä. Hän kuoli Pariisissa noin 80-vuotiaana.

Gigault vaikutti uransa aikana urkurina useissa Ranskan kirkoissa. Hänen säilyneeseen tuotantoonsa kuuluu noin 180 kosketinsoitinkappaletta (julkaistu 1685, cembalolle tai uruille) sekä joululaulumuunnelmia (*Noëls variés*) vuodelta 1682.
Adam West

**William West Anderson** eli **Adam West** (19. syyskuuta 1928 Walla Walla, Washington, Yhdysvallat – 9. kesäkuuta 2017 Los Angeles, Kalifornia, Yhdysvallat) oli yhdysvaltalainen näyttelijä ja ääninäyttelijä. Hän näytteli muun muassa niin sanotun ”vanhan ajan” Batmanin eli Lepakkomiehen roolissa.

## Elämäkerta
West syntyi Walla Wallassa Washingtonissa. Hänen vanhempansa olivat Otto West Anderson ja Audrey V. Speer. Westin sarjakuvakiinnostus alkoi kymmenvuotiaana, ja erityisen suuren vaikutuksen häneen teki Batman, jota hän sai myöhemmin esittää ''Batman''-televisiosarjassa. West kävi koulua Lakeside-koulussa, jonka jälkeen hän siirtyi Whitmanin yliopistoon, josta hän sai arvosanat kirjallisuudesta ja psykologiasta. West meni viimeisenä lukuvuotenaan myös naimisiin Billie Lou Yeagerin kanssa. Kuusi vuotta myöhemmin he kuitenkin erosivat. Vuosi tämän jälkeen West meni naimisiin tahitilaisen Ngatokoruaimatauaia Frisbie Dawsonin kanssa, josta hän puolestaan erosi vuonna 1962. West oli naimisissa kolmannen vaimonsa Marcelle Learin kanssa vuodesta 1970 lähtien kuolemaansa saakka.

### Ura
Ennen näyttelijäuraansa West työskenteli DJ:nä paikallisella radioasemalla. Tullessaan Hollywoodiin hän otti taiteilijanimekseen Adam West ja teki useita vierailevia rooleja koko 1950-luvun. Myös 1960-luvun alussa hän esitti pieniä rooleja sellaisissa sarjoissa kuin *Bronco*, *Colt .45*, *77 Sunset Strip*, *Maverick*, *[[Bonanza]]* ja *[[Vaimoni on noita]]*. Muutaman vuoden jälkeen hän vuonna 1966 sai tunnetuimman ja samalla suosikkiroolinsa Batmanina ''Batman''-televisiosarjassa. Sarja kesti aina vuoteen 1968, ja siitä lähtien West on muistettu Batmanina huolimatta siitä, että hän on esiintynyt yli 60 elokuvassa ja televisiosarjoissa.

West toimi myös ääninäyttelijänä ja teki rooleja muun muassa animaatioihin *[[Family Guy]]*, *[[Batman (vuoden 2004 animaatiosarja)|The Batman]]*, *[[Batman (vuoden 1992 animaatiosarja)|Batman]]* ja videopeleihin. Cameoroolit West teki yhdessä *Batman*-televisiosarjassa vastanäyttelijänä toimineen Burt Wardin kanssa animaatiosarjoissa *[[Simpsonit]]* ja *[[Paavo Pesusieni]]*.

## Lähteet

## Aiheesta muualla

*TV.com
New England Journal of Medicine

**The New England Journal of Medicine** (**NEJM**) on  Massachusetts Medical Societyn julkaisema vertaisarvioitu lääketieteellinen lehti. Se on  yksi maailman suosituimmista alan vertaisarvioiduista yleislehdistä ja vanhin yhtäjaksoisesti julkaistu lääketiedelehti.

Alun perin neljännesvuosittain ilmestyneen lehden perusti tohtori John Collins Warren vuonna 1812 nimellä *The New England Journal of Medicine and Surgery and the Collateral Branches of Science*. Vuonna 1828 sitä alettiin julkaista viikoittain ja nimeksi tuli *The Boston Medical and Surgical Journal*. Nykyinen nimi otettiin käyttöön sata vuotta myöhemmin.

Lehti julkaisee pääkirjoituksia, alkuperäistutkimusta käsitteleviä tutkielmia, laajalti lainattuja vertaisarvioituja artikkeleita, kirjeenvaihtoja ja tapausselostuksia. Se sisältää  myös erikoisosion nimeltä ”Images in Clinical Medicine” (”Kliinisen lääketieteen kuvia”). 

Julkaisun tekijöitä ovat olleet muun muassa Oliver Wendell Holmes, Hans Zinsser ja Lewis Thomas. Yksi lehden varhaisimmista toimittajista, Jerome V. C. Smith, jätti lehden 1857 ryhtyäkseen virkaansa Bostonin pormestarina.

Lehdellä on yleensä kliinisen lääketieteen julkaisuista korkein vaikuttavuuskerroin. Vuonna 2006  se oli 51, ja kyseessä oli Journal Citation Reports -julkaisun mukaan ensimmäinen kerta, kun tutkimuslehden vaikuttavuuskerroin ylitti 50:n.

## Avoin pääsy
*NEJM* tarjoaa kuuden kuukauden viiveellä ilmaisen pääsyn tutkimusartikkeliensa verkkoversioihin. Arkisto ulottuu vuoteen 1993 asti. Viive ei koske vähiten kehittyneissä maissa olevia lukijoita, jotka voivat käyttää sisältöä vapaasti maksutta  henkilökohtaiseen käyttöön. 

*NEJM*:llä on kaksi podcastia. Ensimmäinen tarjoaa lehteen kirjoittavien lääkäreiden ja tutkijoiden haastatteluja, toinen taas tekee yhteenvetoja kunkin numeron sisällöstä. Muuta tarjontaa ovat esimerkiksi videoituja lääketieteellisiä toimenpiteitä esittävä ”Videos in Clinical Medicine” sekä viikoittainen kuvahaaste.

## Päätoimittajat
*Walter Prentice Bowers, 1921–1937
*Robert Nason Nye, 1937–1947
*Joseph Garland, 1947–1967
*Franz J. Ingelfinger, 1967–1977
*Arnold S. Relman, 1977–1991
*Jerome P. Kassirer, 1991–1999
*Marcia Angell, 1999–2000
*Jeffrey M. Drazen, 2000–

## Lähteet

## Aiheesta muualla
*NEJM Online 
*NEJM:n kuvahaaste  
*NEJM Videos in Clinical Medicine 
*NEJM:n audiohaastattelujen RSS-syöte XML-formaatissa
Calimero & ystävät

**Calimero & ystävät** on italialais-japanilainen animesarja Calimero-nimisestä linnusta ja hänen ystävistään. Calimero pitää päässään puolikasta munankuorta. Hahmon loivat Nino Pagot ja Toni Pagot.

## Tarina

Sarja koostuu pääosin Calimeron ja hänen ystäviensä monista seikkailuista ratkaistaessa salaisuuksia ja tekemällä dokumentteja. Seikkailunsa kuitenkin saavat heidät yleensä melko vaikeuksiin.

## Hahmot
### Päähenkilöt

*Calimero - Sarjan nimikko- ja päähenkilö. Tipu, joka on väriltään musta ja käyttää päässään puolikasta munankuorta. Calimero on optimistinen, antelias ja päättäväinen, ja hänellä on hyvä oikeudenmukaisuus, ja hän yrittää aina auttaa kaikkia vaikeuksissa tai epäreilussa tilanteessa olevia.
*Priscilla - Calimeron tyttöystävä. Ujo ja kiltti keltainen tiputyttö, joka on hyvin järkevä. Hän voi olla myös vähemmän äkkipikainen, mutta kuitenkin hän on luonteeltaan ystävällinen, tunteellinen, huolehtivainen ja varovainen, mutta myös ovela. Hänellä on myös erityisen tulenarka viharakkaussuhde Pieron kanssa.
*Piero - Ankka, joka on väriltään vihreä. Rikas ankka sillä hänen vanhempansa ovat miljonäärejä, ja siksi Piero on laiska, omahyväinen, kyyninen, ilkikurinen ja sarkastinen muille, (erityisesti lähinä  Priscillalle). Mutta hän ei epäröi auttaa ystäviänsä tapahtuupa mitä tahansa. Piero voi toimia sekä tarinan sankarina että konnana. Hänellä on myös erityisen tulenarka viharakkaussuhde Priscillan kanssa.
*Valeriano - Calimeron paras ystävä, vaaleanvihreä varpunen. Intohimoinen elokuva(us)harrastaja joka viihtyy porukasta eniten kameran takana. Hän on erittäin rohkea, mutta myös erittäin impulsiivinen ja hölmö, eikä yleensä ajattele asioita kahdesti, mikä saa hänet harvoin jopa suureen vaaraan.
*Susy - Pieron tyttöystävä. Silmälasipäinen tyttöankka, vähän tyhmänpuoleinen ja turhamainen tyttö, myös omahyväinen, pelkurimainen, usein valittava ja myöskin aika äkkipikainen. Kuten poikaystävänsä Piero, hän on myös rikas ankka sillä hänen äitinsä on televisio-ohjaaja. Susy siis voi olla poikaystävänsä Pieron tavoin yhtä hyvin tarinan sankari tai konna, toisin kuin esimerkiksi aina hyveellinen Calimero. Osoittaa jatkuvasti rakastuneensa Pieroon, mutta ilman vastarakkautta.
*Rosella - Valerianon tyttöystävä. Melko ujo silmälasipäinen tyttövarpunen, ryhmän rauhallisin ja lempein. Hän tulee toimeen kaikkien ystäviensä kanssa ja hoitaisi konfliktit mieluummin puhumalla, mutta voi olla myös vakava ja äkkipikainen, jos tilanne sitä vaatii. Hän ei säännöllisesti osallistu ryhmän seikkailuihin, mutta on ryhmän mukana aika ajoin.

## Sarja Suomessa
Suomessa sarjaa esitti Nelonen arkiaamuisin vuosina 2001-2002. Sarjasta esitettiin Suomessa vain 26 ensimmäistä jaksoa, ensimmäisen kerran 2. huhtikuuta 2001 ja nähtiin viimeisen kerran 23. syyskuuta 2002. Suomenkielisestä jälkiäänityksestä vastasi Agapio Racing Team.

## Aiheesta muualla
*Sarjan kotisivut
Mersinin maakunta

**Mersinin maakunta** on yksi Turkin 81 maakunnasta. Se sijaitsee eteläisessä Turkissa Välimeren rannalla. Maakunnan pääkaupunki on Mersin. Vuoden 2015 lopussa arvioitu väkiluku oli 1,7 miljoonaa.

Mersin on jaettu 13 piirikuntaan, joista neljä (alla vahvistettuina) muodostavat Mersinin taajaman.

***[[Akdeniz]]**
***[[Mezitli]]**
***[[Toroslar]]**
***[[Yenişehir]]**
*Anamur
*Aydıncık
*Bozyazı
*Çamlıyayla
*Erdemli
*Gülnar
*Mut
*Silifke
*Tarsos

## Lähteet

## Aiheesta muualla
Michael Rogers

**Michael Rogers** (s. 20. joulukuuta 1979 Barhan) on australialainen maantiepyöräilijä. Hän voitti maantieaika-ajon maailmanmestaruuden vuosina 2003, 2004 ja 2005. Vuoden 2003 kilpailussa hän sijoittui alun perin toiseksi, mutta nousi voittajaksi David Millarin jäätyä kiinni dopingista.

Ateenan olympialaisissa 2004 Rogers sijoittui aika-ajossa alun perin neljänneksi, mutta sai myöhemmin pronssimitalin kun alkuperäinen voittaja Tyler Hamilton hylättiin.

Rogers on aika-ajon lisäksi hyvä myös vuorietapeilla ja hän osoittikin potentiaaliaan suurissa ympäriajoissa sijoittumalla kymmenenneksi vuoden 2006 Ranskan ympäriajossa. Vuoden 2007 Tour de France jäi häneltä kesken kaatumisessa tulleiden vammojen vuoksi.

Lokakuussa 2013 Rogers antoi positiivisen dopingnäytteen, joka sisälsi kiellettyä klenbuterolia. Kansainvälinen pyöräilyliitto UCI ei kuitenkaan asettanut häntä kilpailukieltoon, sillä se piti mahdollisena, että Rogers sai aineen elimistöönsä saastuneesta lihasta kilpailumatkallaan Kiinassa.

## Saavutuksia
*Maantieaika-ajon MM-kilpailu: 2002 kahdeksas, 2003 kultaa, 2004 kultaa, 2005 kultaa, 2008 kahdestoista, 2010 viides
*Olympialaiset: 
**2004 aika-ajossa kolmas
**2008 maantieajossa kuudes, aika-ajossa kahdeksas
**2012 aika-ajossa kuudes
*Ranskan ympäriajo: 
**2006 kokonaiskilpailun kymmenes, toinen etapilla 3
**2013 kokonaiskilpailun 16:s
**2014 etapin 16 voitto
*Italian ympäriajo: 
**2009 kokonaiskilpailun kahdeksas
**2014 kokonaiskilpailun 18:s, etappien 11 ja 20 voitto
*Saksan ympäriajo: 2003 kokonaiskilpailun ja etapin 6 voitto
*Sveitsin ympäriajo: 2005 kokonaiskilpailun toinen
*Katalonian ympäriajo:
**2005 kokonaiskilpailun neljäs
**2007 kokonaiskilpailun toinen
*Pariisi-Nizza: 2004 nuorten kilpailun voitto
*Tirreno–Adriatico: 2010 kokonaiskilpailussa kuudes
*Tour Down Under: 2002 kokonaiskilpailun ja etapin 2 voitto
*Eneco Tour: 2008 kokonaiskilpailussa kolmas
*Tour de Romandie: 
**2010 kokonaiskilpailussa kolmas
**2012 kokonaiskilpailussa viides
*GP Cycliste de Beauce: 2002 kokonaiskilpailun voitto 
*Route du Sud: 2003 kokonais- ja pistekilpailun sekä etapin 3 voitto
*Belgian ympäriajo: 2003 kokonaiskilpailun voitto 
*Rothaus Regio Tour: 2006 kokonaiskilpailun toinen, etapin 3 voitto
*GP Eddy Merckx: 2001 toinen (parina Fabian Cancellara), 2003 toinen (parina László Bodrogi)
*Australian aika-ajomestaruus: 2009
*Kalifornian ympäriajo:
**2009 kokonaiskilpailussa kolmas
**2010 kokonaiskilpailun voitto
**2013 kokonaiskilpailussa toinen
*Vuelta a Andalucia: 2010 kokonaiskilpailun voitto
*Critérium International: 
**2010 kokonaiskilpailussa toinen
**2012 kokonaiskilpailussa kolmas
*Bayern-Rundfahrt: 2012 kokonaiskilpailun sekä etappien 2 ja 4 (aika-ajo) voitto
*Critérium du Dauphiné: 
**2012 kokonaiskilpailun toinen
**2013 kokonaiskilpailun kuudes

## Lähteet
*Michael Rogers trap-friis.dk-tietokannassa 
*Profiili cyclingarchives.com-tietokannassa 

### Viitteet
Kymenlaakson Osakunta

**Kymenlaakson Osakunta** (KyO) on Helsingin yliopiston nuorin osakunta. Osakunta on perustettu vuonna 1933, ja osakunnan kanta-alueena ovat Kymenlaakson kunnat. Sitä ennen Kymenlaakson kunnat kuuluivat Hämäläis-Osakunnan ja Wiipurilaisen Osakunnan kanta-alueeseen. 

Kymenlaakson osakunnan värit tulevat Kymenlaakson suojeluskuntapiirin väreistä: musta ja hopea. Perustamisensa aikoihin Kymenlaakson osakunta oli vahvasti mukana Kymenlaakson maakunnan synnyttämisessä tehden mm. aloitteen Kymenlaakson maakunnallisuuden selventämiseksi. Osakunnan vaakuna periytyikin pienin muutoksin tuoreen maakunnan vaakunaksi.

Osakunnan vuosipäivää juhlitaan 26. helmikuuta ja osakunnan tilat sijaitsevat Leppäsuonkadulla yhdessä Karjalaisen Osakunnan ja Wiipurilaisen Osakunnan kanssa ylioppilastalo Domus Gaudiumissa. Näiden kahden osakunnan kanssa KyO tekeekin tiiviisti yhteistyötä. Tärkeitä yhteistyöelimiä KyOlle ovat myös Osakuntien yhteisvaltuuskunta ry., Osakuntalainen Unioni ry ja Itäsuomalainen Valtuuskunta - Östfinska Delegation. Ulkomailla KyOn ystävyysosakuntia ovat Ruotsissa Hallands Nation Lundista (1986) ja Kalmar Nation Uppsalasta (1947) sekä Virosta Korporatsioon Fraternitas Tartuensis (1936 & 1990) ja Korporatsioon Sororitas Estoniae (2017) Tartosta. Turussa KyOn yhteistyöosakuntana on Savo-Karjalainen Osakunta. 

Jäseneksi Kymenlaakson Osakuntaan voi liittyä kuka tahansa pääkaupunkiseudun korkeakouluopiskelija. Muiden korkeakoulujen opiskelijat voivat liittyä jäseneksi osakunnan kuraattorin hyväksynnällä.

## Galleria

Tiedosto:Kymenlaakson Osakunnan lipun naulaaminen.jpg|Osakunnan lipun naulaaminen vuonna 1936. Museoviraston kokoelma.
Tiedosto:Kymenlaakson Osakunnan lipun vihiäiset.jpg|Osakunnan lipun vihiäiset vuonna 1936. Museoviraston kokoelma.
Tiedosto:Kymenlaakson Osakunnan lippu 2.jpg|Osakunnan lippu vuonna 1936. Museoviraston kokoelma.


## Lähteet
Hentokatkero

**Hentokatkero** (*Comastoma tenellum*) on Euroopassa, Aasiassa ja Pohjois-Amerikassa kasvava vuoristoseutujen ja arktisten alueiden yksivuotinen kasvi. Suomessa hentokatkero on hyvin harvinainen ja luonnonsuojeluasetuksella rauhoitettu laji. Hentokatkero luokitellaan partakatkeroihin, sitä ennen ripsikatkeroiden eli ketokatkeroiden (*Gentianella*) sukuun.

## Ulkonäkö ja koko
Hentokatkero on 5–15 cm korkea, tyvestä haarova hentovartinen kasvi. Varren nivelvälit ovat pitkiä. Aluslehdet ovat vastapuikeita, ylemmät lehdet puikeita. Lehdet ovat pienikokoisia. Hyvin pitkäperäiset kukat ovat yksittäin varren ja haarojen latvassa. Kukan verhiö on lähes tyveen asti erilehtinen, neljäliuskainen ja pullea. Verhiön liuskat ovat puikeita, ulommat sisempiä hiukan leveämpiä. Teriön nielun suu on ripsiliuskainen. Hentokatkero kukkii himmeän sinipunaisin kukin heinä-elokuussa. Laji tuottaa mitä ilmeisimmin siemenpankin, sillä sitä ei tavata joka vuosi samoilla kasvupaikoilla.

Samoilla kasvupaikoilla tavattava tunturikatkero (*Gentiana nivalis*) muistuttaa hentokatkeroa, mutta sen kukka on tummemman sininen ja verhiö viisiliuskainen.

## Levinneisyys
Hentokatkeroa tavataan sekä vuoristoseuduilla että pohjoisilla arktisilla alueilla. Euroopassa sitä tavataan Fennoskandian tuntureilta, Islannista, Pyreneiltä, Alpeilta ja Karpaateilta. Se on levinnyt laajalle myös Keski-Aasian vuoristoseuduilla ja Pohjois-Siperian arktisissa osissa. Pohjois-Amerikassa hentokatkeroa kasvaa Alaskassa, Pohjois-Kanadassa sekä Kalliovuorten eteläosassa. Suomessa hentokatkeroa tavataan vain Enontekiöllä Kilpisjärven alueella, erityisesti Saanalla.

## Elinympäristö
Hentokatkero suosii avoimia kasvupaikkoja. Suomessa sitä tavataan ala- ja keskipaljakalla kalkkipitoisilta tunturiniityiltä ja -kankailta.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Hentokatkero*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 161–162.

### Viitteet

## Aiheesta muualla
* Kasviatlas 2022: Hentokatkeron (''Comastoma tenellum'') levinneisyys Suomessa.
Alba (piirikunta)

**Alba** () on piirikunta Romanian Transilvaniassa. Piirikunnan pääkaupunki on Alba Iulia. Sen pinta-ala on 6&nbsp;242&nbsp;km² ja siellä on noin 337&nbsp;658 asukasta (vuonna 2014).

## Maantiede
Piirikunnan pinta-ala on 6 242&nbsp;km², josta 59 prosenttia on vuoristoa. Piirikunnan lounaiskulmassa sijaitsevat Karpaatteihin kuuluvat Apusenivuoret, eteläosassa kohoavat Parângvuoret, Şureanuvuori ja Cindrelvuoret. Alueella virtaa Mureşjoki ja sen kolme sivujokea Târnava, Sebeş ja Arieş.

Alban piirikunta rajautuu idässä Sibiun ja Mureşin piirikuntiin, lännessä Bihorin ja Aradin piirikuntiin, pohjoisessa Cluj’n piirikuntaan ja lounaassa Hunedoaran piirikuntaan.

## Väestö
Piirikunnan väestöstä romanialaisia on 90 %, unkarilaisia 6 %, romaneja 6,3 % ja saksalaisia 1 %.

## Lähteet

## Aiheesta muualla

* Județul Alba Portretul României interbelice
Ulla Lindkvist

**Ulla Lindkvist** (30. elokuuta 1939 – 6. elokuuta 2015 Flen) oli ruotsalainen suunnistaja.

Ulla Lindkvist voitti naisten suunnistuksen ensimmäisen Euroopan mestaruuden Hamar Lötenissä 1962. Kaksi vuotta myöhemmin Le Brassusin EM-kisoissa hän sai henkilökohtaisella matkalla pronssia ja voitti naisten ensimmäisen viestisuunnistuksen Euroopan mestaruuden yhdessä Ann-Marie Wallstenin ja Eivor Steen-Olssonin kanssa.

Ensimmäiset MM-kisat järjestettiin Fiskarissa 1966, ja Ulla Lindkvist voitti siellä henkilökohtaisen maailmanmestaruuden. Viestiin hän ei osallistunut. Kaksi vuotta myöhemmin Linköpingin MM-kisoissa Lindkvist suunnisti toisen maailmanmestaruutensa ja sai viestissä hopeaa. Friedrichrodan MM-kisoissa 1970 Lindkvist sai henkilökohtaisella matkalla hopeaa ja viestissä kultaa. Stare Splavyn MM-kisoissa hän sai viestissä hopeaa Suomen jälkeen.

## Saavutukset
### MM-kisoissa

* Fiskari 1966
** Kultaa henkilökohtaisella matkalla
* Linköping 1968
** Kultaa henkilökohtaisella matkalla
** Hopeaa viestissä
* Friedrichroda 1970
** Kultaa viestissä
** Hopeaa henkilökohtaisella matkalla
* Stare Splavy 1972
** Hopeaa viestissä
** Neljäs henkilökohtaisella matkalla

## EM-kisoissa
* Hamar Löten 1962
** Kultaa henkilökohtaisella matkalla
* Le Brassus 1964
** Kultaa viestissä
** Pronssia henkilökohtaisella matkalla

### PM-kisoissa

* Längelmäki 1961
** Kultaa henkilökohtaisella matkalla
* Karlstad 1963
** Hopeaa henkilökohtaisella matkalla
** Hopeaa viestissä
* Hokksund 1965
** Hopeaa henkilökohtaisella matkalla
** Hopeaa viestissä
* Viborg 1967
** Kultaa henkilökohtaisella matkalla
* Kemiö ja Parainen 1969
** Kultaa henkilökohtaisella matkalla
** Kultaa viestissä
* Sundsvall 1971
** Kultaa henkilökohtaisella matkalla
** Pronssia viestissä
* Bergen 1973
** Kultaa henkilökohtaisella matkalla
** Pronssia viestissä

## Lähteet
Alternative 4

**Alternative 4** on Peaceville Recordsilla vuonna 1998 julkaistu Anatheman albumi. Edeltäjänsä ''Eternityn'' tavoin se heijastelee vahvasti yhtyeen musiikin muutosta raskaasta metallista melodisempaan, melankoliseen rockiin. Niin sanottua murinalaulua levyllä ei ole lainkaan, vaan kaikki lauluosuudet ovat puhtaita.

## Kappaleet
#
#
#
#
#
#
#
#
#
#

### Uudelleenjulkaisun bonuskappaleet
#
#
#
#

## Aiheesta muualla
* 
*
Tanssii läskien kanssa

__NOTOC__
**Tanssii läskien kanssa** on Jope Ruonansuun 5. syyskuuta 2007 julkaistu albumi. Albumin teemana on viihdeohjelma *[[Tanssii tähtien kanssa]]*. Albumin toiseksi viimeinen kappale, ”Tähdet taivaan takana”, on huumorilaulun sijasta vakava laulu. Se on kunnianosoitus Juice Leskiselle, Juha Vainiolle ja muille edesmenneille lauluntekijöille.

Albumi nousi Suomen virallisen listan sijalle 15.

## Kappaleet
#  
#  
#  
#  
#  
#  
#  
#   *(alkuperäinen kappale: [[Something Stupid]])*
#  
#   *(alkuperäinen kappale: [[Ei ole Kööpenhamina kuin ennen]])*
#  
#  
#  
#  
#  
#  
#  
#  
#  
#   *(alkuperäinen kappale: [[Näin se kesäloma toimii]])*
#  
#  
# 

## Lähteet

## Aiheesta muualla
*
Annichen Kringstad

**Annichen Kringstad** (s. 15. heinäkuuta 1960) on entinen ruotsalainen suunnistaja.

Annichen Kringstad oli 1980-luvun alkupuolella maailman paras naissuunnistaja. Hän voitti vuosien 1981, 1983 ja 1985 MM-kisoissa kaikki saavutettavissa olleet mestaruudet. Thunin MM-kisoissa 1981 hän voitti henkilökohtaisella matkalla hopeamitalisti Brit Voldenin 3,07 minuutilla ja toi viestissä ankkurina Ruotsin yli 15 minuutin voittoon. Zalaegerszegin MM-kisoissa 1983 Kringstad voitti henkilökohtaisen kilpailun 7,33 minuutin erolla Marita Skogumiin, ja viestissä eroa hopeajoukkueeseen oli 6,29 minuuttia. Bendigon MM-kisoissa 1985 Kringstad jätti Brit Voldenin toiseksi 53 sekunnin erolla ja toi viestissä ankkurina Ruotsin voittoon 10 sekuntia ennen Norjaa.

Seuransa Stora Tuna IK:n joukkueessa Kringstad voitti Venlojen viestin kolmasti. Tiomila-viestin hän voitti neljästi, joista kaksi kertaa OK Ravinen-seuran joukkueessa.

Kringstad sai *[[Svenska Dagbladet]]in* kultamitalin 1981 vuoden parhaasta ruotsalaisesta urheilusuorituksesta.

## Saavutukset
### MM-kisoissa

* Tampere 1979
** Yhdeksäs henkilökohtaisella matkalla
* Thun 1981
** Kultaa henkilökohtaisella matkalla
** Kultaa viestissä
* Zalaegerszeg 1983
** Kultaa henkilökohtaisella matkalla
** Kultaa viestissä
* Bendigo 1985
** Kultaa henkilökohtaisella matkalla
** Kultaa viestissä

### PM-kisoissa

* Bornholm 1982
** Kultaa viestissä
* Tromssa 1984
** Pronssia viestissä

### Muita saavutuksia
* Venlojen viestin voitto 1982, 1984 ja 1985 (Stora Tuna IK)
* Tiomila-viestin voitto 1980 ja 1981 (OK Ravinen) sekä 1982 ja 1984 (Stora Tuna IK)

## Lähteet
Karjalainen Osakunta

**Karjalainen Osakunta** on Helsingin yliopiston osakunta, joka syntyi vuonna 1905 Savo-karjalaisen osakunnan jakautuessa kahtia Savolaiseksi osakunnaksi ja Karjalaiseksi Osakunnaksi. Nimestään poiketen osakunnan kanta-alue on pelkästään Pohjois-Karjalan maakunta ja Rautavaaran kunta Pohjois-Savosta sekä yhteisalueena Savolaisen Osakunnan kanssa Heinäveden kunta.

Osakunnan vuosipäivää juhlitaan Kalevalan päivänä 28. helmikuuta. Osakunnan tilat sijaitsevat Domus Gaudiumissa yhdessä Kymenlaakson Osakunnan ja Wiipurilaisen Osakunnan kanssa. Ennen vuonna 2009 tapahtunutta muuttoa kyseisten osakuntien tilat olivat Karjalaisten talossa Liisankadulla.

## Osakunnan tunnukset
Karjalaisen Osakunnan tunnuksista lipun on suunnitellut kunniajäsen Akseli Gallen-Kallela ja se on otettu käyttöön 1930. Lippu onkin kookkaana ja pitkän suorakaiteen muotoisena, kookkaalla tangon huippukoristeella varustettuna näyttävimpiä osakuntalippuja. Se jäi myös yhdeksi suunnittelijansa viimeisistä töistä, ja vain viikkoja vihkimisensä jälkeen se oli kunniavartiossa Akseli Gallen-Kallelan hautajaisissa.

Karjalaisen Osakunnan nauhassa esiintyvät värit, punainen ja musta ovat toisaalta Pohjois-Karjalan maakuntavärit ja toisaalta 1868 perustetun Savo-karjalaisen Osakunnan värit. Näiden virallisten tunnusten ohella osakunnalla on käytössään akateemisiin kunniamerkkeihin luettavat kunnia-, ansio- ja harrastusmerkit sekä kunniajäsenen merkki. 

Muiden osakuntien tavoin Karjalainen Osakunta käyttää tunnuksenaan myös kotimaakuntansa vaakunaa, herttuankruunulla varustettua Karjalan vaakunaa. 

## Lähteet
Marinidit

**Marinidit** eli **Merinidit** olivat nykyisessä Marokossa vuosina 1244–1465 hallinnut dynastia, joka sai nimensä berberiryhmältä. Heidän pääkaupunkinsa oli Fès. Marinidien dynastia syrjäytti almohadit ja hallitsi suurta osaa Pohjois-Afrikasta 1300-luvun puolivälistä 1400-luvulle. Marinidit vaikuttivat myös Iberian niemimaalla 1100- ja 1200-luvuilla: Viimeinen Marinidien linna Espanjassa joutui Kastilian haltuun 1344, ja valta-asema siirtyi siellä Hafsidien dynastialle.

## Katso myös
*Umaijadit
*Abbasidit
*Almoravidit
*Almohadit

## Lähteet

*
Louder Than Live

**Louder Than Live** on Seattlesta kotoisin olevan grunge-yhtye Soundgardenin julkaisema kotivideo, joka julkaistiin vuonna 1990. Se sisältää 5 kappaletta konsertista Whisky a Go Gossa Los Angelesissa, Kaliforniassa, 7. ja 10. joulukuuta 1989. Se sisältää materiaalia yhtyeen esittämässä kaksi kappaletta studiossa.

## Kappalelista
### Louder Than Live -video
*Konsertin kappaleet:*
#"Get On The Snake" 
#"Gun"
#"I Awake"
#"Big Dumb Sex" 
#"Medley: Big Bottom/Earache My Eye"

*Studiokappaleet:*
#"Loud Love"
#"Hands All Over"

### Louder Than Live CD
#"Beyond The Wheel"
#"Get On The Snake"
#"Hunted Down"
#"I Awake"
#"Gun"
#"Big Dumb Sex"
#"Big Bottom"
#"Earche My Eye"

## Aiheesta muualla
* http://www.stargate.net/soundgarden/
* 
*
Charles Maturin

**Charles Robert Maturin** (25. syyskuuta 1782 Dublin – 30. lokakuuta 1824 Dublin) oli irlantilainen kirkonmies ja kirjailija.

Hänen tunnetuin teoksensa on vuonna 1820 julkaistu *Melmoth the Wanderer*.

## Lähteet
Divine Invitation

__NOTOC__
**Divine Invitation** on heavy metal -yhtye Altarian kokoelmalevy, joka julkaistiin 25. toukokuuta 2007. Se sisältää kymmenen kappaletta yhtyeen kahdelta ensimmäiseltä albumilta *[[Divinity]]* ja *[[Invitation]]*, kaksi uutta kappaletta sekä seitsemän aikaisemmin julkaisematonta demoversiota. Kokoelmalevy julkaistiin, koska yhtyeen kahden ensimmäisen albumin painokset myytiin loppuun. Lisäksi yhtye halusi esitellä yleisölle uuden laulajansa, Marco Luponeron.

## Kappaleet
# 
# 
# 
# 
# 
# 
# 
# 
# 
# 
#  (Uusi kappale)
#  (Uusi kappale)
#  (Demo 2001)
#  (Demo 2001)
#  (Demo 2001)
#  (Demo 2002)
#  (Demo 2002)
#  (Demo 2002)
#  (Demo 2002)

## Kokoonpano
* Petri Aho – kitara kappaleissa 11-12
* J-P Alanen – kitara kappaleissa 11-12
* Taage Laiho – laulu kappaleissa 2-3, 5, 7 ja 10
* Jani Liimatainen – kitara ja koskettimet kappaleissa 1-10 ja 13-19
* Marco Luponero – laulu kappaleissa 11-12
* Johan Mattjus – laulu kappaleissa 13-15
* Jouni Nikula – laulu kappaleissa 1, 4, 6, 8-9 ja 16-19
* Marko Pukkila – basso
* Tony Smedjebacka – rummut
* Emppu Vuorinen – kitara kappaleissa 1, 4, 6 ja 8-9

## Arvostelut
* Imperiumi.net: 

## Lähteet

## Aiheesta muualla
* 
*
Fès

**Fès** (myös Fes, Fez tai Feš, ) on kaupunki Marokossa Fès-Meknèsin hallintoalueella. Vuonna 2014 kaupungissa oli 1,1 miljoonaa asukasta, ja se on yksi Marokon suurimmista kaupungeista. Fèsissä on kaksi medinaa eli vanhankaupungin aluetta, ja niistä suurempaa, Fès al Balia, pidetään maailman suurimpana autottomana kaupunkialueena. Fès Al Bali on Unescon maailmanperintökohde.

Fès on perustettu 800-luvulla; perustajana pidetään Idris II:ta. Se kukoisti marinidien dynastian aikana, jolloin se oli Marokon pääkaupunki. Siitä tuli myös malikiittisen islaminuskon keskus.

Fèsin talous on edelleen hyvin perinteistä: tekstiilejä, käsiteollisuutta, maataloustuotteiden jalostusta. Fès on antanut nimensä punaiselle tasakattoiselle pyöreälle päähineelle fetsille.

Vuoden 2004 väestönlaskennan mukaan kaupungissa oli noin 950&nbsp;000 asukasta ja vuoden 2014 väestönlaskennan mukaan noin 1&nbsp;112&nbsp;000 asukasta.

## Fès al Bali
**Fès al Bali** eli *Vanha Fès* on muurien ympäröimä Fèsin vanha kaupunki. Fès al Bali perustettiin Idrisidien dynastian pääkaupungiksi vuosien 789 ja 808 välisenä aikana. Fès al Balin alue nimettiin Unescon maailmanperintökohteeksi vuonna 1981 nimellä **Fèsin medina**. Muurien ympäröimään maailmanperintökohteeseen kuuluu mm. Al-Karaouinen yliopisto. Se sai yliopiston aseman vuonna 1963, mutta sen tausta ulottuu 800-luvulla perustettuun moskeijaan, minkä takia sitä virheellisesti pidetään "maailman vanhimpana yliopistona" Fès al Balin autottoman alueen väkiluku on 156&nbsp;000.

## Lähteet

## Kirjallisuutta
* 
* Robinson, David: Muslim Societies in African History. Cambridge University Press, 2011 (1. painos 2004). . (englanniksi)

## Aiheesta muualla
Fes

**Fes** voi tarkoittaa: 
* Fès, Marokon kaupunki
* Fes, alennettu F-sävel
* FeS, rauta(II)sulfidin kemiallinen kaava
San Antonio Rampage

**San Antonio Rampage** oli AHL-liigassa pelaava yhdysvaltalainen jääkiekkoseura. Nykyisin se tunnetaan Henderson Silver Knights -nimellä.

## Historia
San Antonio Rampage aloitti AHL:ssä vuonna 2002 NHL-seura Florida Panthersin farmijoukkueena. Florida Panthers ja Peter Holtin johtama Spurs Sports & Entertainment, joka omistaa myös NBA-seura San Antonio Spursin ja WNBA-seura San Antonio Silver Starsin, omistivat seuran yhdessä. Rampagen ja Panthersin yhteistyö kesti ensimmäisellä kerralla vuoteen 2005, jolloin Spurs Sports & Entertainment osti Panthersin osuuden seurasta. Kaudesta 2005–2006 alkaen seura toimi NHL-seura Phoenix Coyotesin farmijoukkueena. Kaudella 2009–2010 seura oli yhteistyössä myös NHL-seura Anaheim Ducksin kanssa. Vuonna 2011 Rampage palasi kuuden vuoden tauon jälkeen Florida Panthersin farmijoukkueeksi. Kaudesta 2015–2016 alkaen seura toimii NHL-seura Colorado Avalanchen farmijoukkueena.
 
Rampage ei ole saavuttanut suurta menestystä. AHL:n pudotuspeleihin seura on yltänyt kahdesti, ensimmäisellä ja kuudennella kaudellaan. Rampage sijoittui runkosarjakaudella 2002–2003 divisioonansa kolmanneksi kerättyään 80:ssä ottelussa 87 pistettä. Seura voitti 36 ottelua, pelasi 11 ottelua tasan ja hävisi 29 ottelua varsinaisella peliajalla sekä neljä jatkoajalla. Seura putosi pudotuspelien ensimmäisellä kierroksella Norfolk Admiralsia vastaan suoraan kolmessa ottelussa. Toisen kerran Rampage pääsi pudotuspeleihin kaudella 2007–2008, jolla sen tie katkesi niin ikään pudotuspelien ensimmäisellä kierroksella, kun se hävisi Toronto Marliesille voitoin 3–4. 

Yanick Lehoux pitää hallussaan San Antonio Rampagen yhden kauden piste- ja syöttöennätystä. Hän teki kaudella 2006–2007 73 tehopistettä, 31 maalia ja 42 syöttöpistettä, 72:ssa ottelussa. Seuran yhden kauden maaliennätys, 33 maalia, niin ikään kaudelta 2006–2007, on Donald MacLeanin hallussa. Kaikkiaan eniten sekä pisteitä, maaleja että syöttöpisteitä Rampagen riveissä kerännyt pelaaja on kauden 2010–2011 jälkeen Brett MacLean (155 tehopistettä, 74 maalia ja 81 syöttöpistettä runkosarjavuosina 2008–2011), joka on myös eniten otteluita seurassa pelannut pelaaja (201 runkosarjaottelua).

San Antonio Rampagen päävalmentajana toimii Dean Chynoweth. Seuran aiempia päävalmentajia ovat olleet John Torchetti, Scott Allen, Steve Ludzik, Pat Conacher, Greg Ireland, Ray Edwards ja Chuck Weber.

## Joukkue kaudella 2020-2021

## Lähteet

## Aiheesta muualla
*San Antonio Rampagen verkkosivut
Aseellinen islamilainen ryhmä

**Aseellinen islamilainen ryhmä** (, )  oli algerialainen islamistinen ryhmä Algerian sisällissodassa. Se erottautui radikaalina haarana Algerian islamilaisesta oppositiosta. GIA:n tavoitteena on "sekulaarisen hallinnon kaatamisen ja sen korvaamisen islamistisella valtiolla", mutta ryhmä ei ole tämän lisäksi julkistanut mitään yksityiskohtaista poliittista ohjelmaa. 

GIA on suorittanut useita terroritekoja sekä Algeriassa että Ranskassa. Kotimaassaan GIA on hyökännyt muun muassa toimittajien, intellektuellien ja sekulaarien koulujen kimppuun. Ulkomailla ryhmää on syytetty esimerkiksi Air Francen lentokoneen kaappaamisesta vuonna 1994 ja useista pommi-iskuista Ranskaan, kuten Pariisin metroon vuonna 1995.

Kuuluisimpia GIA:n tekoja on Abbaye Notre Dame de Atlas -luostarissa Tibhirinessa asuneiden trappistimunkkien kaappaus ja kahden mestaus maaliskuussa 1996. Tapauksesta on tehty elokuva *[[Jumalista ja ihmisistä]]*.

## Lähteet
Adolf Hitlerin poliittinen testamentti

**Adolf Hitlerin poliittinen testamentti** (*Mein politisches Testament*) oli testamentin muotoon puettu viimeinen kaksiosainen ohjeistus Saksan kansalle ja johtajille, jonka Adolf Hitler saneli sihteerilleen Traudl Jungelle noin vuorokautta ennen itsemurhaansa bunkkerissaan Berliinissä huhtikuun 28. ja 29. välisenä yönä 1945.

Poliittisen testamenttinsa ensimmäisessä osassa Hitler selittää, ettei tahtonut toisen maailmansodan syttymistä ja panee sodan alkamisen kansainvälisen juutalaisuuden syyksi.

Toisen osan alussa Hitler erottaa vanhat toverinsa Hermann Göringin ja Heinrich Himmlerin. Kuultuaan Hitlerin päätöksestä jäädä Berliiniin loppuun asti Baijeriin paennut Göring yritti ottaa Saksan johdon käsiinsä. Himmler puolestaan oli yrittänyt antautua länsiliittoutuneille ruotsalaisen diplomaatin kreivi Folke Bernadotten välityksellä. Saatuaan tietää tästä Hitler raivostui ja määräsi Göringin sekä Himmlerin erotettavaksi ja pidätettäväksi. Ajan käydessä vähiin Hitler jätti käskyn testamenttiinsa.

Hitler jatkoi testamenttinsa toista osaa määräämällä uuden hallituksen, jonka johtoon presidentiksi tuli suuramiraali Karl Dönitz, kansleriksi Joseph Goebbels ja valtiovarainministeriksi Lutz Schwerin von Krosigk. Dönitz johti Saksaa antautumiseen saakka, mutta Goebbels teki vaimoineen itsemurhan myrkytettyään ensin kuusi lastansa pian johtajansa jälkeen, vastoin tämän toivetta.

Viimeisissä kappaleissa Hitler jätti dramatiikkaa pursuavan ohjeistuksen uudelle hallitukselle ja Saksan kansalle, ja määräsi heidät jatkamaan vastarintaa ja juutalaisuuden vastustamista.

Kirjassaan *[[Viimeiseen saakka]]* Traudl Junge muisteli Hitlerin tuijottaneen tyhjää karttapöytäänsä sanellessaan testamentin. Puna-armeijan tykkituli oli häirinnyt sanelua. Hitler piti kiirettä ja odotti puhtaaksi kirjoitettuja versioita malttamattomana. Kun Junge sai tekstit valmiiksi, Hitler, Goebbels ja Martin Bormann allekirjoittivat ne nopeasti. Tämän jälkeen kolme kappaletta lähetettiin eri suuntiin. Kuriireina toimivat Hitlerin ilmavoimien adjutantti eversti Nicolaus von Below, Hitlerin lehdistösihteeri Heinz Lorenz ja Bormannin avustaja SS-eversti Wilhelm Zander.

Ennen poliittisen testamentin sanelua Hitler saneli Jungelle myös viimeisen tahtonsa.

## Aiheesta muualla
* Suomenkielinen versio Wikiaineistossa
* Kuvakopio alkuperäisen saksankielisen version ensimmäisestä osasta  
* Englanninkielinen versio poliittisesta testamentista Wikisourcessa

## Lähteet